text: болашақ (2005 жылға дейін богатырёво) батыс қазақстан облысы казталов ауданындағы ауыл, болашақ ауылдық округі орталығы. аудан орталығы казталовка ауылынан солтүстікке қарай 85 км-дей жерде, жусан аралас бетеге, боз, кеде ескен сортаң келген қоңыр топырақты құрғақ дала белдемінде орналасқан. 1999 жылы тұрғындар саны 1140 адам (578 ер адам және 562 әйел адам) болса, 2009 жылы 988 адамды (515 ер адам және 473 әйел адам) құрады. 1936 жылдан маркс атындағы ұжымшардың орталығы болды. оның негізінде 1997 жылы богатыревта өндірістік кооператив, серіктестік және 12 шаруа қожалығы жұмыс істейді. богатыревта және округке қарасты көпкүтір, мирон және шильный елді мекендерінде орта, орталау және бастауыш мектеп, мәдениет үйі мен кітапхана, емхана, медицина пункт бар. тұрғындары елді мекендермен автомобиль жолы арқылы қатынасады.